महासचिव दीपांकर भट्टाचार्य ने देश की विकासमान राजनीतिक परिस्थिति पर चर्चा की शुरुआत की. मुख्य रूप से यूरोप में धुर दक्षिणपंथ की बढ़त के दौर में फ्रांस में संयुक्त वामपंथ का उभार, बांग्लादेश के घटनाक्रम का उपयोग भारत में बांग्लादेश विरोधी-अप्रवासी विरोधी मुस्लिम विरोधी घृणा अभियान के रूप में करने, दलित-आदिवासी समाज में उप-वर्गीकरण, वक्फ बोर्ड का सवाल, उच्चतम न्यायालय द्वारा बुलडोजर न्याय पर की गयी टिप्पणी, गौ रक्षा के नाम पर मुस्लिमों-दलितों पर हमले, जम्मू-कश्मीर और हरियाणा और उसके बाद महाराष्ट्र व झारखंड में आगामी चुनावों, आरजी कर मेडिकल कॉलेज में भयावह बलात्कार और हत्या के बाद उभरे जनप्रतिरोध आदि विषयों पर चर्चा की गयी.